Važi od15/05/2021]

Mastercard Pay & Get Rewards Program u Srbiji

Odredbe i uslovi Programa (“Uslovi”)

**1. Uvod -** MASTERCARD EUROPE SA, sa registrovanim sedištem na adresi Chaussee de Tervuren 198 a, Waterloo, Belgija matični broj 0448.038.446 **(“Kompanija Mastercard“)** kao strano pravno lice uvodi Mastercard Pay & Get Rewards Program **(“Program”)** u Republiku Srbiju.

S obzirom na činjenicu da Kompanija Mastercard ne obavlja privrednu delatnost niti pruža usluge na teritoriji Republike Srbije, Izdavalac Mastercard debitne ili kreditne kartice je odgovoran za realizaciju Programa na teritoriji Republike Srbije i zbog toga ima obavezu prema Zakonu o trgovini („Službeni glasnik Republike Srbije“ br. 52/2019) da objavi ponudu za prodajne podsticaje.

Kompanija Mastercard ovim utvrđuje sledeće odredbe i uslove Programa.

Program počinje 15. maja i završava se 15. juna 2021.

Program je organizovan radi promocije Kompanije Mastercard i njenih usluga.

Program se organizuje na teritoriji Republike Srbije.

Uslovi i odredbe biće objavljeni na:

www.mastercard.rs kao i internet stranicama svih banaka koje učestvuju u Programu.

2. **Definicije** - U ovim Uslovima:

**“Račun“** označava račun Kartice (ako postoji) koji je Izdavalac otvorio u ime korisnika Kartice.

**“Ugovor“** označava sporazum između korisnika Kartice i njegovog/njenog Izdavaoca u vezi sa izdavanjem Kartice.

**“Kartica“** označava debitnu ili kreditnu Mastercard karticu, koja je izdata na ime fizičkog lica, koja nosi brend Kompanije Mastercard i koju je izdao Izdavalac. Kartica ne označava PrePaid (non-reloadable) nedopunjive kartice izdate od strane banke ili druge platne institucije.

**“Izdavalac“** označava banku ili drugu platnu instituciju koja je izdala Karticu za korisnika i to:

 Addiko Bank AD Beograd;

 Agroindustrijska Komercijalna Banka AIK Banka AD Beograd;

 Banka Poštanska Štedionica AD Beograd;

 Credit Agricole Banka Srbija AD Novi Sad;

 Direktna Banka AD Kragujevac;

 Erste Bank AD Novi Sad;

 Eurobank AD Beograd;

 Halkbank AD Beograd;

 Komercijalna Banka AD Beograd;

 Mobi Banka AD Beograd;

 MTS Banka AD Beograd;

 NLB Banka AD Beograd;

 OTP Banka Srbija AD Beograd;

 ProCredit Bank AD Beograd;

 Raiffeisen Banka AD Beograd;

 Sberbank Srbija AD Beograd;

 UniCredit Bank Srbija AD Beograd;

 Vojvođanska Banka AD Novi Sad;

 iPay See DOO Beograd.

**“Povraćaj novca ili Keš-bek“** označava povraćaj novca koji je dostupan korisniku Kartice u okviru ovog Programa.

**“Program“** označava program lojalnosti Mastercard Pay & Get Rewards u Republici Srbiji koji omogućava povraćaj novca od na osnovu Kupovina izvršenih u skladu sa Programom.

**“Kupovine/a u skladu sa Programom“ ili “Kupovina“** označavaju sve kupovine obavljene online, odnosno putem interneta uz upotrebu Kartice poštujući ove Uslove.

**“Domaći trgovac“** označava bilo kog trgovca koji ima registrovano sedište u Republici Srbiji čiji je prihvatilac plaćanja kartica banka sa registrovanim sedištem u Republici Srbiji.

**“Veb-sajt“** označava veb stranicu dostupnu na www.mastercard.rs .

**“BIN“** označava identifikacioni broj banke.

**“PAN broj“** označava broj Kartice.

**“u pisanoj formi“** označava bilo koju pisanu komunikaciju, uključujući i u elektronskom obliku (kao što su e-mail poruke).

**“korisnik Kartice“** označava fizičko lice, odnosno korisnika Kartice u čije ime Izdavalac otvara račun.

**“Kompanija Mastercard“** označava privredno društvo MASTERCARD EUROPE SA.

**3. Registracija i Keš-bek** - obavljajući Kupovinu za vreme trajanja Programa, korisnik Kartice koji ima pravo da učestvuje u ovom Programu i prihvata ove Uslove, imaće pravo na delimičnu naknadu troškova za Kupovinu (povraćaj novca) u skladu sa Uslovima (kako je definisano u nastavku).

Za prvih 20.000 Kartica putem kojih se izvrši kupovina i plaćanje najmanje 5 ili više puta na internet prodavnici Domaćeg trgovca u ukupnom minimalnom iznosu od 5.000 RSD, korisnici Kartica dobijaju pravo na povraćaj novca u iznosu od najmanje 980 RSD, u periodu od 30 radnih dana od dana poslednje kupovine i plaćanja Karticom.

Radi izbegavanja sumnje, prvih 20.000 Kartica se odnosi na ukupno 20.000 Kartica sa jedinstvenim brojem, odnosno PAN-om.

Radi izbegavanja sumnje, ograničenja u pogledu kupovine i plaćanja Karticom na internet prodavnicama Domaćeg trgovca zavise isključivo od svakog pojedinačnog Izdavaoca Kartice.

Transakcije koje će biti izuzete iz Programa su: MoneySend, transakcije refundacije, odnosno transfer novca bez kupovine proizvoda ili usluge, kao i transakcije koje se odnose na kockanje, odnosno igre na sreću u smislu Zakona o igrama na sreći.

Pravo na Keš-bek u skladu sa Programom korisnici Kartice mogu ostvariti samo jednom za vreme trajanja Programa.

Kompanija Mastercard neće biti odgovorna za bilo kakav gubitak ili štetu nastalu kao rezultat bilo kakve interakcije između korisnika Kartice i Domaćeg trgovca ili Izdavaoca u vezi s Kupovinom.

Kompanija Mastercard ne može da odredi tačan iznos Keš-beka zbog različitih tehničkih načina obrade uplatnih transakcija od strane svakog pojedinačnog Izdavaoca. Iz tih razloga dolazna transakcija povraćaja novca koju Mastercard procesira u iznosu od 1.010 RSD kao pojedinačna nagradu po Kartici, će korisniku Kartice biti proknjižena od strane njegovog/njenog Izdavaoca u iznosu od 980 do 1.010 RSD.

**4. Učešće -** Da bi korisnici Kartice učestvovao u Programu, treba da se pridržavaju odredbi Ugovora i ovih Uslova i Kartica sa kojom se korisnik Kartice registrovao u Programu mora biti aktivna. U slučaju da Izdavalac otkaže ili blokira Karticu korisnika, učešće korisnika Kartice u Programu može biti suspendovano. Kompanija Mastercard može prekinuti učešće korisnika Kartice u Programu i otkazati bilo koji povraćaj novca na koji je korisnik Kartice već ostvario pravo (osim povraćaja novca koji je već́ uplaćen na račun korisnika Kartice) ako korisnik Kartice ne ispuni bilo koji od Uslova.

**5. Informacije** – Korisnik Kartice može proveriti primljeni Keš-bek na bilo koji mogući način koji pruža Izdavalac (kao što su, a ne ograničavajući se na, mobilno bankarstvo, internet bankarstvo, elektronski izvod).

Korisnik kartice treba da obavesti Izdavaoca o bilo kakvim odstupanjima u pogledu Keš-beka u roku od tri meseca od datuma izvršenja Kupovine. Ako Izdavalac potvrdi da je iznos Keš-beka koji je uplaćen neodgovarajući, tada će se obezbediti potrebne izmene u pogledu Keš-bek-a korisnika Kartice. Ukoliko korisnik Kartice propusti da obavesti Izdavaoca u navedenom roku, neće se izvršiti nikakve izmene i zahtev korisnika Kartice za takvim izmenama se neće uzeti u obzir. Takođe, obrada određenih transakcija (i zarada Keš-beka na takvim transakcijama može potrajati do 30 radnih dana nakon datuma izvršenja Kupovine. Izdavaoci će biti odgovorni za procesuiranje uplata Keš-bek-a korisnicima Kartica i za obaveštavanje korisnika Kartica o uplati Keš-beka na njihov Račun.

U slučaju bilo kakve izmene u pogledu BIN-a Kartice u periodu od 30 dana pre početka Programa, korisnici Kartice neće moći da ostvare učešće u ovom Programu.

**6. Odgovornosti Izdavaoca** - Izdavaoci moraju dobiti odobrenje Kompanije Mastercard pre objavljivanja bilo kakvih marketinških ili komunikacionih materijala povezanih sa Programom.

Izdavaoci bi trebalo da upute korisnike Kartica koji učestvuju u ovom Programu na ove Uslove, pre bilo kakve kupovine.

Banke su dužne da odgovarajuće zaštitne znakove (® i ™) koriste za Kompaniju Mastercard i za nazive Kartica. Svi marketinški materijali koji promovišu Program moraju imati Mastercard logo. Kompanija Mastercard zadržava pravo da u bilo kom trenutku povuče mogućnost korišćenja Programa od Izdavaoca (i korisnika njihovih kartica) koji ne ispune u potpunosti zahteve Kompanije Mastercard a koji se tiču komunikacije sa korisnicima kartica, sadržaja marketinškog materijala i brendiranja.

Izdavaoci moraju pružiti podršku svojim korisnicima u pogledu upita u vezi sa Programom.

**Mastercard Pravila (”Pravila“)** - Pravila koja su Izdavaoci prethodno prihvatili i koja se primenjuju na kartice Kompanije Mastercard, takođe se primenjuju na ovaj Program. Odredbe Programa svaki Izdavalac će tumačiti kao Aktivnost prema Pravilima. Pravila se mogu naći u Priručniku za Mastercard Pravila dostupnom na sajtu “Publikacije“ na Mastercard Connect-u.

**Ako se bilo koji Izdavalac ne slaže sa primenom Pravila na njih radi implementacije Programa (ili važne izjave o odricanju odgovornosti koja sledi), oni će se odmah uzdržati od omogućavanja i/ili komunikacije u vezi sa Programom korisnicima njihovih kartica i odmah će obavestiti Kompaniju Mastercard o svojoj odluci.** Neprekidno učešće Izdavaoca u Programu (bilo izdavaoca ili korisnika kartica) smatraće se kontinuiranim prihvatanjem primene Pravila na Program kao i izjave o odricanju odgovornosti u nastavku.

Izdavalaoci su saglasni da preuzmu punu pravnu odgovornost za realizaciju Programa prema korisnicima njihovih kartica, uključujući:

(a) pribavljanje svih potrebnih licenci, saglasnosti ili drugih regulatornih odobrenja potrebnih za pružanje Programa, kao i postupanje sa takvim odobrenjima;

(b) sklapanje odgovarajućih odredbi i uslova korišćenja sa korisnicima njihovih kartica, uključujući dobijanje svih potrebnih saglasnosti korisnika kartica;

(c) sve druge poreske, zakonske ili regulatorne zahteve koji mogu biti potrebni Izdavaocima da ispune (uključujući omogućavanje Programa korisnicima kartica i marketing i promociju Keš-beka korisnicima a kartica) i

(d) bilo koje druge aktivnosti potrebne za potpunu realizaciju Programa.

Kompanija Mastercard ne preuzima nikakvu odgovornost (prema Izdavaocima ili korisnicima njihovih kartica) za bilo koji propust Izdavaoca koji su učestvovali u Programu a nisu se u potpunosti pridržavali bilo čega od gore navedenog.

**7. Ukidanje prava na Keš – bek** - U određenim okolnostima korisnici Kartice mogu izgubiti svoja prava na povraćaj novca.

Kompanija Mastercard može odmah otkazati bilo koji povraćaj novca na koji je korisnik Kartice stekao pravo (osim već uplaćenog Keš-beka) i/ili ukinuti pravo korisnika Kartice da naknadno stekne pravo na povraćaj novca, ako nastupi jedno od sledećeg:

* korisnici Kartice krše odredbe Ugovora sa svojim Izdavaocem;
* dođe do storniranja kupovine na osnovu koje se ostvaruje Keš-bek;
* korisnici Kartice krše bilo koje odredbe ovih Uslova.

Trajanje, odredbe i uslove suspenzije odrediće Kompanija Mastercard. Na zahtev korisnika Kartice, Izdavalac će ga/nju obavestiti o otkazivanju povraćaja novca ili o suspenziji prava na povraćaj novca.

**8. Prestanak učešća** - Izdavaoci i korisnici kartica zadržavaju pravo da u bilo kom trenutku istupe iz učešća u Programu. U tom slučaju, Izdavalac treba da kontaktira svog Mastercard menadžera za kupce za bilo koji zahtev Izdavaoca ili korisnika kartice za istupanje. Obrada zahteva za istupanje može potrajati do 15 radnih dana nakon što Kompanija Mastercard primi zahtev.

Gašenje računa ili Kartice smatraće se željom korisnika Kartice da prekine svoje učešće u Programu. U bilo koje vreme tokom trajanja Programa, Kompanija Mastercard ima pravo da prekine učešće korisnika Kartice u Programu. -Dodatno, Kompanija Mastercard učešće u Programu može prekinuti samo na čvrstim osnovama o kojima će korisnike Kartica obavestiti Izdavalac putem obaveštenja o prestanku učešća.

Ne ograničavajući se na sledeće razloge, čvrstim osnovama za prestanak učešća korisnika Kartice u Programu će se smatrati:

a) Račun ili Kartica korisnika Kartice su ugašeni;

b) Kompanija Mastercard sumnja na prevarno postupanje od strane korisnika Kartice ili na elemente zloupotrebe Uslova. Zloupotreba Uslova shvata se kao nepravedna postupanja koja protivreče Uslovima i koja su usmerena na akumuliranje Keš-beka bez stvarnog obavljanja Kupovina, posebno uključujući, ali ne ograničavajući se na, učestalo zahtevanje povraćaja sredstava za Kupovinu za koju je povraćaj novca već́ ostvaren;

c) korisnici Kartice krše bilo koju odredu b ovih Uslova ili Ugovora;

d) u slučaju smrti korisnika Kartice; ili

e) raskid ugovora koji su zaključili Kompanija Mastercard i Izdavalac u vezi sa Programom;

f) od Izdavaoca korisnika Kartice je primljen zahtev za prestanak učešća korisnika Kartice u Programu.

**9. Finansiranje Programa** – Finansiranje Keš-bek-a je ograničen Programom.

**10. Izmene, dopune i prekid** – Kompanija Mastercard može izvršiti bilo kakve izmene i dopune ovih Uslova u bilo kom trenutku. Takve izmene biće objavljene na Veb-sajtu. Izmene će stupiti na snagu odmah nakon njihovog objavljivanja na Veb-sajtu osim ako na Veb-sajtu nije drugačije naznačeno.

Ako pismenim putem ne bude odbijena primena izmena, smatraće se da su se korisnici Kartica složili sa izmenjenim Uslovima. Izričito odbijanje korisnika Kartica da prihvati izmene Uslova predaje se Izdavaocu koji isto prosleđuje na izjašnjenje Kompaniji Mastercard. Odbijanje korisnika Kartica se smatra prestankom učešća u Programu po isteku 15 (petnaest) dana od datuma kada Kompanija Mastercard primi izjašnjenje korisnika Kartice u pisanom obliku.

Kompanija Mastercard zadržava pravo da prekine Program ukoliko nastupe okolnosti za koje Kompanija Mastercard nije mogla znati da će nastupiti ili ih nije mogla predvideti, sprečiti, niti otkloniti, kao što su primera radi elementarne nepogode, epidemije, građanski nemiri, ratna razaranja, akti organa vlasti od uticaja na izvršenje obaveza i slično, a koje okolnosti neposredno ili posredno utiču na finansijsko tržište i stabilnost valuta, odnosno na stanje tržišnih kurseva.

**11.Zaštita podataka o ličnosti** – Prihvatanjem ovih Uslova, Izdavalac koji učestvuje slaže se da za potrebe Programa postupa kao rukovalac ličnih podataka, i angažuje Kompaniju Mastercard kao obrađivača, u svrhu realizacija Programa i obavezan je uslovima zaštite podataka sadržanim u Mastercard Pravilima. Izdavalac koji učestvuje daje uputstva za obradu ličnih podataka Kompaniji Mastercard za potrebe realizacije Programa., . Kompanija Mastercard će postupati kao obrađivač u skladu sa dobijenim uputstvima i u skladu sa važećim zakonima. Kompanija Mastercard obrađuje lične podatke korisnika kartica, za račun Izdavaoca koji učestvuje, kako bi Izdavalac omogućio korisnicima Kartica da učestvuju u Programu. Da bi se otklonile bilo kakve sumnje, Kompanija Mastercard i Izdavaoci ne predstavljaju zajedničke rukovaoce. Izdavaoci će poštovati sve obaveze rukovaoca koje su definisane domaćim Zakonom o zaštiti podataka o ličnosti i Mastercard Pravilima. Kompanija Mastercard će obrađivati lični podatak - PAN broj, na osnovu kog se utvrđuje broj izvršenih transakcija istom Karticom, a za svrhe realizacije Programa.

Korisnik Kartice registracijom potvrđuju da je u meri koja je potrebna za učešće u Programu:

a)Izdavalac ovlašćen da ustupi obradu PAN broja Kompaniji Mastercard, kao obrađivaču, radi utvrđivanja broja izvršenih transakcija Karticom koja sadrži konkretan PAN broj;

b)Kompanija Mastercard i Izdavalac su ovlašćeni da razmenjuju takve podatke jedni sa drugima i svim ostalim licima uključenim u pružanje usluga u okviru Programa, a koji su svoje odnose regulisali ugovorom.

**12.Bankarska tajna** - Prihvatanjem ovih Uslova, korisnici Kartice prihvataju da je njihov Izdavalac ovlašćen da na Kompaniju Mastercard (i sva druga lica koja su uključena u pružanje usluga u okviru Programa) prenese bilo koje podatke koji se odnose na njihove uplate (transakcije) korisnika Kartice, koje su predmet bankarske tajne, u onoj meri u kojoj je potrebno za učešće u Programu. Istovremeno, korisnik Kartice daje ovlašćenja Kompaniji Mastercard i svim ostalim licima uključenim u pružanje usluga u okviru Programa, kao što su trgovci, da obrađuju ove podatke u meri koja je potrebna za učešće u Programu.

**13.Odgovornost** - U skladu sa odredbama važećeg zakonodavstva i u maksimalno dozvoljenoj meri prema važećim zakonima, registracijom korisnika Kartice, smatra se da prihvataju ove Uslove i da su upoznati sa njima i saglasni da Kompanija Mastercard ne snosi odgovornost za gubitke ili štetu koju pretrpe kao posledicu učešća u Programu, osim za gubitke ili štetu koja je nastala isključivo zbog namernog protivpravnog ponašanja ili krajnje nepažnje Kompanije Mastercard. Takođe, smatra se da su korisnici Kartice upoznati sa obradom njihovih ličnih podataka, za svrhe ostvarivanja Programa. Molimo da korisnici Kartice imaju u vidu da bez obrade ličnog podatka (PAN broj) Kompanija Mastercard neće moći da im omogući da učestvuju u Programu. Osnov obrade jeste ispunjenje ugovornih obaveza koje su nastale učestvovanjem korisnika Kartica u Programu.

**14. Tužba** - U slučaju podnošenja tužbe, korisnici Kartica treba da kontaktiraju svog Izdavaoca u skladu sa odredbama Ugovora.

**15.Ustupanje** – Kompanija Mastercard može ustupiti neko ili sva prava i obaveze iz ovih Uslova bilo kom licu u bilo koje vreme. Pristajući na ove Uslove, korisnici Kartice daje svoj bezuslovni pristanak sa takvim ustupanjem.

**16.Razdvojivost odredbi** - Ako se bilo koja odredba ovih Uslova ili bilo koji njihov deo smatra nezakonitim, nevažećim ili neizvršivim, tada će se takva odredba odvojiti od ovih Uslova i neće uticati na pravnu snagu i izvršnost bilo kojih drugih odredbi. Ovi Uslovi će zameniti sve prethodne sporazume, objave i prezentacije u vezi sa Programom. Ako su neki detalji Programa u suprotnosti sa ovim Uslovima, tada će Uslovi imati prednost, osim ako nije drugačije naznačeno. Neuspeh Kompanije Mastercard da ostvari bilo koje svoje pravo u skladu sa ovim Uslovima neće predstavljati odricanje od tih prava.

**17.Merodavno pravo i jezik** - ovi Uslovi su napisani na engleskom i srpskom jeziku i na njih se primenjuje pravo Republike Srbije. U slučaju bilo kakvih odstupanja ili nedoslednosti, verzija Uslova na srpskom jeziku će imati prednost.